# Ajan lyhyt historia

### Wikipedia

Ajan lyhyt historia A Brief History of Time
Kirjailija | Stephen Hawking
Kustantaja | WSOY
Suomentaja | Risto Varteva
Genre | Tietokirjallisuus
Ilmestynyt | 1988
Julkaisuasu | kovakantinen
Sivuja | 248
Kirjasarja |
Kansitaiteilija | Moonrunner Design
ISBN | 951-0-15092-4

Ajan lyhyt historia (engl. A Brief History of Time) on Stephen Hawkingin kirjoittama, vuonna 1988 julkaistu tietokirja, joka nousi nopeasti bestselleriksi ja jota myytiin yli 9 miljoonaa kappaletta vuonna 2002. Kirjasta tehtiin kuvitettu laitos vuonna 1996, ja kirja on käännetty yli 40 kielelle, suomeksi vuonna 1988. Kirja rikkoi myös ennätyksiä pysyttelemällä Sunday Times -lehden kymmenen myydyimmän kirjan listalla 237 viikkoa[1] eli kauemmin kuin yksikään aikaisempi kirja.

Kirja käsittelee useita kosmologian aihealueita, ja siinä esitetään muun muassa teoriat alkuräjähdyksestä, mustista aukoista ja ns. supersäikeistä. Kirja pyrkii ennen kaikkea tarjoamaan aiheesta yleiskuvan, mutta toisin kuin monet muut tietokirjat se pyrkii myös valottamaan eräiden matemaattisten kaavojen merkitystä.

Stephen Hawkingin mukaan jokainen kirjassa esiintyvä yhtälö puolittaa kirjan lukijamäärän, joten kirjan ainoana yhtälönä on Einsteinin E=mc².

## [muokkaa] Rakenne

Hawking käyttää kirjassaan kronologista rakennetta: edellinen luku johdattaa seuraavan luvun uusiin aiheisiin. Lisäksi kirjaa on saatettu uusintapainoksissa ajan tasalle, ja esimerkiksi luku 10, Madonreikä ja aikamatka, on kokonaan uusi verrattuna aprillipäivänä 1988 julkaistuun ensimmäiseen laitokseen.

## [muokkaa] Kirjan luvut lyhyesti

1. Ihmisen maailmankuva
   - Ihmisen maailmankuvan kehitys maailmankaikkeudesta
2. Avaruus ja aika
   - Aika-avaruus Galileo Galilein ja Isaac Newtonin ajasta Albert Einsteinin kehittämään suhteellisuusteoriaan asti
3. Laajeneva maailmankaikkeus
   - Edwin Hubblen todistus maailmankaikkeuden laajenemisesta sekä taustasäteily
4. Epätarkkuusperiaate
   - Heisenbergin epätarkkuusperiaate
5. Alkeishiukkaset
   - Brownin liike ja alkeishiukkaset
6. Mustat aukot
   - Mustien aukkojen synty ja toiminta
7. Mustan aukon säteily
   - Hawkingin säteily
8. Maailmankaikkeuden synty ja kehitys
   - Alkuräjähdys ja inflatorinen eli laajeneva maailmankaikkeus
9. Ajan suunta
   - Absoluuttinen ja suhteellinen aika sekä niiden erot
10. Madonreikä ja aikamatkat
    - Madonreikien toimintamalli ja aikamatkailu
11. Fysiikan yhtenäistäminen
    - Säieteoria, M-teoria ja kaiken teoria
12. Yhteenveto

Mainittujen lukujen ohella kirja kertoo lyhyesti omissa jaksoissaan Albert Einsteinista, Galileo Galileista ja Isaac Newtonista.

## [muokkaa] Tietoa kirjailijasta

  Pääartikkeli: Stephen Hawking

Stephen William Hawking (s. 8. tammikuuta 1942, Oxford, Englanti) kuuluu maailman merkittävimpiin teoreettisiin fyysikoihin. Hän työskentelee Cambridgen yliopiston Lucas-professorina ja opettaa matematiikkaa virassa, jota on aiemmin hoitanut muun muassa sir Isaac Newton. Hawking on toiminut Cambridgen yliopiston professorina vuodesta 1977 ja matematiikan professorina vuodesta 1979. Hän on kirjoittanut muun muassa seuraavat teokset:

- Stephen Hawking (1993): Black Holes and Baby Universes and Other Essays. Bantam Books. ISBN 0-553-09523-4.
- Stephen Hawking (2001): Maailmankaikkeus pähkinänkuoressa. WSOY. ISBN 951-0-28400-9.
- Stephen Hawking (2002): On The Shoulders of Giants. The Great Works of Physics and Astronomy. Running Press. ISBN 0-7624-1348-4.
- Stephen Hawking, Leonard Mlodinow (2005): A Briefer History of Time. Bantam Books. ISBN 0-553-80436-7.

## [muokkaa] Lähteet

- Stephen Hawking (1988): Ajan lyhyt historia. WSOY. ISBN 951-0-24821-5.

1. ↑ Alkusanat.

## [muokkaa] Aiheesta muualla

- Ajan lyhyt historia -onlineversio (englanniksi)
- Stephen Hawkingin kotisivu (englanniksi)

Haettu osoitteesta http://fi.wikipedia.org../../../a/j/a/Ajan_lyhyt_historia.html

Luokka: Tiedekirjat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- עברית
- Nederlands
- Polski
- Русский
- Slovenčina
- 中文